નેતાજી સુભાષચંદ્ર બોઝના પ્રયાસોથી જાપાન સરકારે પોતાની શુભ ઈચ્છાઓ વ્યક્ત કરવા માટે, બ્રિટન પાસેથી જીતી લીધેલા આન્દામાન અને નિકોબાર ટાપુઓ, આઝાદ હિંદ સરકારને આપી દીધા. આન્દામાન અને નિકોબાર, હિંદની જાગૃતિના ઈતિહાસમાં આ નામો, રાષ્ટ્રીય વીરોની કપરી યાતનાઓના ધામ તરીકે યાદગાર રહી જશે. આ ટાપુઓમાં કેટલાય હિંદી રાષ્ટ્રવીરોએ કારમી વેદનાઓ બરદાસ કરી છે. કેટલાય મૃત્યુને ભેટયા છે, કેટલાયના જીવનનો હ્રાસ થયો છે.